Likumprojekts

**Grozījumi likumā “Par valsts sociālo apdrošināšanu”**

Izdarīt likumā “Par valsts sociālo apdrošināšanu” (Latvijas Republikas Saeimas un Ministru kabineta Ziņotājs, 1997, 22.nr.; 1998, 15. nr.; 1999, 24. nr.; 2001, 15., 17. nr.; 2002, 14. nr.; 2003, 9. nr.; 2004, 5. nr.; 2005, 8., 24. nr.; 2006, 14. nr.; 2007, 3., 12., 24. nr.; 2008, 15. nr.; 2009, 3., 15. nr.; Latvijas Vēstnesis, 2009, 100., 199., 200. nr.; 2010, 94., 131., 205., 205. nr.; 2011, 117., 202. nr.; 2013, 6., 232. nr.; 2014, 63., 257. nr.; 2015, 60., 248. nr.; 2016, 197., 241., 255. nr.; 2017, 156., 242. nr.; 2018, 225. nr.) šādus grozījumus:

1. 5.pantā:

papildināt ar (21) daļu šādā redakcijā:

“(21) Veselības apdrošināšanai obligāti ir pakļautas arī personas, kuras saskaņā ar Dzīvesvietas deklarēšanas likumu ir deklarējušas dzīvesvietu Latvijā, neatbilst Veselības aprūpes finansēšanas likuma 11.panta otrajā un trešajā daļā minētajām grupām un atbilst vienam no šādiem statusiem:

1) Latvijas pilsonis;

2) Latvijas nepilsonis;

3) ārzemnieks, kuram ir pastāvīgās uzturēšanās atļauja Latvijā;

4) bezvalstnieks, kuram bezvalstnieka statuss piešķirts Latvijā;

5) bēglis, kuram Latvijā piešķirts bēgļa statuss, vai persona, kurai Latvijā piešķirts alternatīvais statuss;

6) šīs panta daļas 1., 2., 3., 4. un 5.punktā minēto personu laulātais ar termiņuzturēšanās atļauju Latvijā.”

izslēgt sestās daļas otro teikumu.

2. 6.pantā:

izteikt pirmo un otro daļu šādā redakcijā:

“(1) Darba ņēmēji ir sociāli apdrošināmi atbilstoši visiem sociālās apdrošināšanas veidiem.

(2) Darba ņēmēji, kuri sasnieguši vecumu, kas dod tiesības saņemt valsts vecuma pensiju, vai kuriem ir piešķirta valsts vecuma pensija (tai skaitā priekšlaicīgi), ir pakļauti pensiju apdrošināšanai, maternitātes un slimību apdrošināšanai, vecāku apdrošināšanai, darba negadījumu apdrošināšanai un veselības apdrošināšanai. Darba ņēmēji, kuriem ir piešķirta izdienas pensija vai kuri ir personas ar invaliditāti – valsts speciālo pensiju saņēmējas -, ir pakļauti pensiju apdrošināšanai, maternitātes un slimību apdrošināšanai, vecāku apdrošināšanai, darba negadījumu apdrošināšanai un veselības apdrošināšanai.”

izteikt (22) daļu šādā redakcijā:

“(22) Darba ņēmējs, kurš maksā sezonas laukstrādnieku ienākuma nodokli un kura ienākums pie viena vai vairākiem sezonas laukstrādnieku ienākuma izmaksātājiem (darba devējiem) kopā mēnesī pārsniedz 70,00 *euro*, ir pakļauts pensiju apdrošināšanai un veselības apdrošināšanai. Darba ņēmējs, kurš maksā sezonas laukstrādnieku ienākuma nodokli un kura ienākums pie viena vai vairākiem sezonas laukstrādnieku ienākuma izmaksātājiem (darba devējiem) kopā mēnesī nepārsniedz 70,00 *euro*, ir pakļauts veselības apdrošināšanai.”

papildināt (24) daļu pēc vārdiem “pensiju apdrošināšanai” ar vārdiem “un veselības apdrošināšanai”

izteikt (32) daļu šādā redakcijā:

“(32) Fiziskās personas, kuras veic saimniecisko darbību un par to maksā patentmaksu, ir pakļautas pensiju apdrošināšanai, invaliditātes apdrošināšanai un veselības apdrošināšanai, bet personas, kurs sasniegušas vecumu, kas dod tiesības saņemt valsts vecuma pensiju, vai kurām ir piešķirta valsts vecuma pensija (tajā skaitā priekšlaicīgi), ir pakļautas pensiju apdrošināšanai un veselības apdrošināšanai.”

3. Papildināt 11.1 pantu pēc vārdiem “likmes” ar vārdiem “un obligātā iemaksa veselības apdrošināšanai”.

4. Papildināt 13.pantu ar (31) daļu šādā redakcijā:

“(31) Veselības apdrošināšanai obligāti pakļautās personas, kas minētās šā likuma 5.panta (21) daļā, tiek reģistrētas Nacionālajā veselības dienestā atbilstoši Veselības aprūpes finansēšanas likumā noteiktajam.”

5. Papildināt 14.pantu ar (22) daļu šādā redakcijā:

“(22) Šā likuma 5.panta (21) daļā minēto personu obligāto iemaksu objekts ir valstī noteiktā minimālā mēneša darba alga divpadsmit mēnešiem.”

6. Papildināt 18.pantu ar (11) daļu šādā redakcijā:

“(11) Obligāto iemaksu likme šā likuma 5.panta (21) daļā minētajā gadījumā ir viens procents no šā likuma 14.panta (22) daļā noteiktā obligāto iemaksu objekta.”

7. Papildināt 21.pantu ar (51) daļu šādā redakcijā:

“(51) Persona, kas minētā šā likuma 5.panta (21) daļā, veic obligātās iemaksas vienotajā nodokļu kontā par iepriekšējo kalendāro gadu līdz kārtēja gada 15.aprīlim atbilstoši Valsts ieņēmumu dienesta izsniegtajam paziņojumam.”

8. Papildināt 21.4 panta pirmo daļu ar otro teikumu šādā redakcijā:

“Obligātās iemaksas, tajā skaitā obligāto iemaksu daļas, veselības apdrošināšanai netiek nodotas citai dalībvalstij.”

9. Papildināt V1 nodaļas nosaukumu pēc vārdiem “pensiju apdrošināšanai” ar vārdiem “un veselības apdrošināšanai”

10. 23.1 pantā:

papildināt panta nosaukumu pēc vārdiem “pensiju apdrošināšanai” ar vārdiem “un veselības apdrošināšanai”

izteikt pirmo daļu šādā redakcijā:

“(1) Autoratlīdzības (autortiesību un blakustiesību atlīdzības) izmaksātājs, izņemot mantisko tiesību kolektīvā pārvaldījuma organizāciju, no saviem līdzekļiem maksā obligātās iemaksas sešu procentu apmērā no šīs autoratlīdzības (autortiesību un blakustiesību atlīdzības) tās saņēmēja valsts pensiju apdrošināšanai un veselības apdrošināšanai.”

papildināt trešo daļu pēc vārdiem “pensiju apdrošināšanai” ar vārdiem “un veselības apdrošināšanai”

11. 23.2 pantā:

papildināt panta nosaukumu pēc vārdiem “pensiju apdrošināšanai” ar vārdiem “un veselības apdrošināšanai”

izteikt pirmo daļu šādā redakcijā:

“(1) Pašnodarbinātie [izņemot autoratlīdzības (autortiesību un blakustiesību atlīdzības) saņēmējus, par kuriem obligātās iemaksas veic šā likuma [23.1pantā](https://likumi.lv/ta/id/45466#p23.1%C2%A0) noteiktajā kārtībā] obligātās iemaksas pensiju apdrošināšanai un veselības apdrošināšanai veic vismaz sešu procentu apmērā:

1) ja pašnodarbinātā ienākumi mēnesī sasniedz vai pārsniedz Ministru kabineta noteikto obligāto iemaksu objekta minimālo apmēru, — papildus šā likuma [14.](https://likumi.lv/ta/id/45466#p14) panta otrajā daļā noteiktajam obligāto iemaksu objektam reizi ceturksnī veic obligātās iemaksas valsts pensiju apdrošināšanai un veselības apdrošināšanai no brīvi izraudzīto obligāto iemaksu objekta un faktisko ienākumu starpības;

2) ja pašnodarbinātā ienākumi mēnesī nesasniedz Ministru kabineta noteikto obligāto iemaksu objekta minimālo apmēru, — reizi ceturksnī veic obligātās iemaksas valsts pensiju apdrošināšanai un veselības apdrošināšanai. Obligātās iemaksas pensiju apdrošināšanai pašnodarbinātais veic, sākot ar to taksācijas gada mēnesi, kurā ienākumi no gada sākuma sasniedz 50 *euro*, bet obligātās iemaksas pensiju apdrošināšanai neveic no ienākuma, kas no gada sākuma nepārsniedz 50 *euro*.”

Likums stājas spēkā 2021.gada 1.janvārī.

Veselības ministre I.Viņķele